Bloemfontein Courant | Hillandale en Bethulie bo in SVS-senior rolbalviere
Hillandale en Bethulie bo in SVS-senior rolbalviere
16:29 (GMT+2), Tue, 05 March 2013
Die rolbalspan van Hillandale het met die Suid-Vrystaatse titel in die senior vierekampioenskappe op Oudskoliere se perke in Bloemfontein weggestap. Hier is die kampioenspan van links: Anna Hilder (skip), Rina Pienaar, Annemarie Jordaan en voor: Engela Etzebeth.
Spanne van ses verskillende rolbalklubs het deurgedring na die halfeindronde van die Suid-Vrystaatse senior vierekampioenskappe vir mans en vroue op die perke van Oudstudente in Bloemfontein. Die mededinging was straf en uithalerspel is deur die spelers opgedis. In die eerste halfeindstryd van die vroue-viere het Hillandale onder aanvoering van Anna Hilder teen die span van Brenda Snyman van Bloemfontein te staan gekom en dit was die Hillandale-span wat na die eindstryd deurgedring het.
In die ander halfeindstryd kom Annie Potgieter se span van Aliwal-Noord teen Lucia Olivier se span van Orangia te staan en Orangia hak die knoop deur. In die vroue-eindstryd het Hilder saam met Engela Etzebeth, Annemarie Jordaan en Rina Pienaar goed gekombineer om Hillandale teen Orangia se span, Olivier, Olga Bouwer, Ria Krige en Elma Pretorius, 23-19 te laat seëvier.
In die halfeindronde vir mans het die tuisspan van Oudstudente onder leding van Tewie Wessels teen die span van Bethulie met Aubrey Veldtmann as skip te staan gekom. Die spanne het mekaar goed opgekeil voordat Bethulie na die eindstryd deurgedring het.
In die ander halfeindstryd het Bloemfontein onder aanvoering van Willie Bernard teen Flip Steyn se Orangia-span gekom. Orangia het deurgedring.
In die eindstryd het die Bethulie-span, Veldtmann, Denwill Collett, Arthur Bennett en Cecil Simon teen die Orangia-span bestaande uit Steyn, Johan Bester, Clive Eddles en Heins Seebach te staan gekom. Bethulie het die wedstryd 28-27 in sy guns beklink.
Silver for Van Niekerk in Glasgow
Bloemfontein - Wayde van Niekerk once again showed his big match temperament last...
FS Cheetahs ready for the Kings on Friday
Cronjé uitgelaat uit SA span vir Marokko
Mokone wins Bfn cross country league
Break-in at Woodlands Estate
Duane Petrus - A break-in occurred at the high-security Woodland Estate in Bloemfontein this past...
Deneysville boy still not found
No bomb at Southern Shopping Centre